<classify> Mchezo huo ambao ulikuwa wa ushindani ulishuhudia timu zote zikienda mapumziko zikiwa zimefungana bao 1-1 yaliyofungwa na Selemani Mpehoji wa Temeke Squad dakika ya 14 na Hamis Issa wa Yanga dakika ya 44.Kipindi cha pili kilianza kwa timu zote kufanya mabadiliko ambayo yalisababisha ushindani kuonekana kwani kila timu ilijitahidi kutafuta bao.Katika kudhihirisha kuwa mabadiliko yaliyofanyika kwa upande wa Yanga B yalikuwa makini mshambuliaji Mwinyi Bakari aliyeingia kuchukua nafasi ya Frank Gerard alifunga mabao mawili kwenye dakika ya 79 na 83.Baada ya Yanga kupata mabao hayo ya haraka haraka kocha wa Temeke Squad Rajabu Usangi alianza kutoa lugha chafu kwa wachezaji na waamuzi hali iliyomfanya kuondolewa kwenye benchi.Baada ya mchezo kocha wa Yanga B, Salvatory Edward aliwapongeza wachezaji wake kwa ushindi waliopata japo alikiri kuwepo kwa makosa ambayo alisema atayafanyia kazi kabla ya mchezo ujao.  <topic>: MICHEZO 